**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 05.02.2024**

**Prítomní členovia komisie:** Jozef Nagy, Peter Andrássy, Kitti Cédl Zima, Štefan Valocsay, Tímea Sujová, Marián Bölcs

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Rôzne**
3. **Záver**

**K bodu 1)**

Predseda výboru Jozef Nagy oboznámil prítomných členov s návrhom viacročného programového rozpočtu mesta Šamorín na r. 2024-2026.

Rozhodujúci podiel na bežných príjmoch mesta majú podielové dane, miestne dane ( daň z nehnuteľnosti, za odvoz odpadu, za rozvoj za výherné a nevýherné automaty, daň za psa), nedaňové príjmy ( poplatky za hazardné hry, správne poplatky, nájomné za parkovanie, atď.).

Predložený návrh bol zostavený v zmysle zákona o rozpočtových pravidlách .Prítomní členovia výboru prediskutovali a schválili predložený návrh rozpočtu mesta na roky 2024-2026.

Výbor m.č. Mliečno jednohlasne odporúča prediskutovaný návrh rozpočtu predložiť na schválenie MsZ.

**Návrh na schválenie prenájmu nehnuteľností v k.ú. Šamorín VEST – MUSIC&CULTURE**

VEST – MUSIC&CULTURE ako dlhodobý nájomca priestorov starého kina na Bratislavskej 86/27 v Šamoríne požiadal o možnosť prenájmu nevyužitých priestorov s účelom ďalšieho využitia na spoločenské a kultúrne podujatie.

Výbor m.č. Mliečno po prehodnotení odporúča návrh predložiť na schválenie MsZ v Šamoríne.

**Návrh na schválenie prenájmu nehnuteľností v k.ú. Šamorín – Klub šermu**

Zástupca Klubu šermu v Šamoríne požiadal o možnosť prenájmu priestorov za účelom realizácie nadstavby a realizácie prístavby. Mesto Šamorín po prerokovaní v príslušných komisiách predkladá návrh na schválenie a prihliada na to, že záujmový pozemok po realizácii nadstavby a prístavby bude naďalej využívaný verejnosťou vo výchovno-vzdelávacej a športovej oblasti.

Výbor m.č. Mliečno po prehodnotení odporúča návrh predložiť na schválenie MsZ v Šamoríne.

**Návrh na schválenie prenájmu nehnuteľností k zabezpečeniu výstavby parkovacích státí v  k.ú. Šamorín**

Ozogány Gabriel a manž. bytom Stará cesta 47/62, Mliečno ako investori stavby pod názvom „Bytový dom Somorja/Šamorín“ na parc.č. 2718 o výmere 293m2 v k.ú. Šamorín, požiadali v súlade s projektom stavby o prenájom pozemku pre účely vybudovania odstavných plôch na parkovanie osobných áut /v počte 6 ks/.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na úpravu poplatkov súvisiacich so sobášnym obradom**

Z dôvodu zvýšenia nákladov spojených s vykonaním sobášneho obradu v obradnej sieni Komisia finančná a správy majetku navrhuje zaviesť poplatok za vykonanie sobášneho obradu pre občana s trvalým pobytom v meste Šamorín vo výške 30,- Eur.

Výbor m.č. Mliečno návrh predložiť na schválenie MsZ v Šamoríne.

**K bodu 2)**

Marián Bölcs – ako predseda Dobrovoľného hasičského zboru Mliečno informoval prítomných, že Dobrovoľný hasičský zbor Mliečno tento rok oslavuje 140. výročie založenia a v súvislosti s touto výnimočnou príležitosťou plánujú programy.

Ďalej informoval členov, že dňa 10.2.2024 DHZ v Mliečne usporiada tradičný fašiangový sprievod „Dőrejárás“.

Štefan Valocsay – informoval prítomných, že Futbalový klub v Mliečne 13.júla 2024 oslavuje 90. výročie založenia. Na túto príležitosť tiež pripravujú programy, ich motto „nezabúdajme na minulosť, myslime na budúcnosť“

Ďalej informoval členov, že TJ Mliečno organizuje reprezentačný športový ples 1.marca 2024.

Jozef Nagy – informoval členov výboru, že vďaka dobrovoľnému darcovi sa podarilo obnoviť sochy v kaplnke v Mliečne – dvoch anjelov a Madonu s dieťaťom v životnej veľkosti. Vlani v auguste uplynulo 110 rokov od vysvätenia novopostavenej kaplnky v Mliečne.

**K bodu 3)**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

Zapísala: Mária Óvári predseda Výboru m.č. Mliečno